CELEX: 32013R0273
Language: hr
Date: 2013-03-19 00:00:00
Title: Provedbena uredba Komisije (EU) br. 273/2013 od 19. ožujka 2013. o razvrstavanju određene robe u kombiniranu nomenklaturu

02/Sv. 024
            
            
               HR
            
            
               Službeni list Europske unije
            
            
               79
            
         32013R0273
   
               L 084/1
            
            
               SLUŽBENI LIST EUROPSKE UNIJE
            
            
               19.03.2013.
            
         
      PROVEDBENA UREDBA KOMISIJE (EU) br. 273/2013
   od 19. ožujka 2013.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe navedene u Prilogu ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta se pravila također primjenjuju na bilo koju drugu nomenklaturu koja se u cijelosti ili djelomično temelji na kombiniranoj nomenklaturi ili kojom se uvodi daljnja podjela iste, te koja je uspostavljena posebnim propisima Unije radi primjene tarifnih ili drugih mjera koje se odnose na trgovinu robom.
            
         
               (3)
            
            
               U skladu s navedenim Općim pravilima, robu navedenu u stupcu 1 tablice iz Priloga na temelju obrazloženja iz stupca 3 navedene tablice treba razvrstati u odgovarajuće oznake KN navedene u stupcu 2.
            
         
               (4)
            
            
               Primjereno je da se sukladno članku 12. stavku 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2) korisnik u razdoblju od tri mjeseca može nastaviti pozivati na obvezujuće tarifne informacije o razvrstavanju robe u kombiniranu nomenklaturu koje su izdala carinska tijela država članica, a koje nisu u skladu s ovom Uredbom.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba opisana u stupcu 1 tablice iz Priloga razvrstava se u kombiniranu nomenklaturu pod oznaku KN navedenu u stupcu 2 tablice.
   Članak 2.
   Obvezujuće tarifne informacije koje su izdala carinska tijela država članica, a koje nisu u skladu s ovom Uredbom, mogu se na temelju članka 12. stavka 6. Uredbe (EEZ) br. 2913/92 nastaviti koristiti u razdoblju od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 19. ožujka 2013.
      
         
            Za Komisiju, u ime predsjednika,
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje (oznaka KN)
            
            
               Obrazloženje
            
         
               (1)
            
            
               (2)
            
            
               (3)
            
         
               
                           1.
                        
                        
                           Električni aparat (takozvana vaga za analizu sastava tijela) s indikatorskom pločom dimenzija oko 30 × 30 × 4 cm, koji se sastoji od sljedećih glavnih komponenti:
                           
                                       —
                                    
                                    
                                       za vaganje: ćelija za vaganje i strojna oprema (hardver) za obradu i prikaz težine,
                                    
                                 
                                       —
                                    
                                    
                                       za mjerenje: 2 elektrode na gornjoj površini vage, kontrolne tipke i strojna oprema za obradu i prikaz mjerenja.
                                    
                                 Aparat preko dvije elektrode u dodiru sa stopalima šalje električne struje putem kojih se pomoću bioimpedancije može odrediti npr. postotak tjelesne masti, udio mišića, koštane mase i vode u tijelu.
                           Aparat se može koristiti i samo kao vaga.
                           Aparat može spremiti podatke za deset korisnika. Prikazuje vrijednosti dvaju mjerenja po korisniku.
                           Aparat je namijenjen uporabi u kućanstvu.
                        
                     
            
               8423 10 90
            
            
               Proizvod se razvrstava u skladu s Općim pravilima 1., 3.b i 6. za tumačenje kombinirane nomenklature i tekstom oznaka KN 8423, 8423 10 i 8423 10 90.
               Aparat je sastavljeni proizvod koji se sastoji od dijelova razvrstanih u poglavlje 84. i poglavlje 90. U skladu s Općim pravilom 3.b razvrstava se prema onom sastavnom dijelu koji mu daje bitnu značajku.
               Na temelju njegovih objektivnih obilježja, to jest sustava mjerenja sa samo 2 elektrode, smatra se da sastavni dio koji vrši vaganje aparatu daje njegovu bitnu značajku.
               Aparat se stoga razvrstava kao osobna vaga s oznakom KN 8423 10 90.
            
         
               
                           2.
                        
                        
                           Električni aparat (takozvana vaga za analizu sastava tijela) u obliku osobne vage s indikatorskom pločom, dimenzija oko 36 × 32 × 6 cm, koji se sastoji od sljedećih glavnih komponenti:
                           
                                       —
                                    
                                    
                                       za vaganje: ćelija za vaganje i strojna oprema (hardver) za prikaz težine,
                                    
                                 
                                       —
                                    
                                    
                                       za mjerenje: odvojiva ručka s 4 elektrode, 4 elektrode na gornjoj površini vage, kontrolne tipke i strojna oprema za obradu i prikaz mjerenja.
                                    
                                 Aparat putem sustava osam elektroda koji se stavlja u ruke i ispod stopala u višefrekvencijskom modusu šalje električne struje putem kojih se pomoću bioimpedancije može odrediti npr. postotak tjelesne masti, masa tjelesne masti, indeks tjelesne mase (BMI), koštana mišićna masa i voda u tijelu.
                           Aparat mogu koristiti zdravstveni djelatnici za dijagnosticiranje pretilosti ili drugi korisnici kako bi dobili informacije o stanju svog tijela, kako bi to stanje kontrolirali ili poboljšali, bavili se sportom ili bolje izgledali.
                           Aparat se može koristiti i samo kao vaga.
                           Aparat može spremiti podatke za 99 korisnika i 300 mjerenja. Podaci se uz pomoć USB memorijskog uređaja mogu prenijeti na uređaj za automatsku obradu podataka.
                        
                     
            
               9031 80 38
            
            
               Proizvod se razvrstava u skladu s Općim pravilima 1., 3.b i 6. za tumačenje kombinirane nomenklature i tekstom oznaka KN 9031, 9031 80 i 9031 80 38.
               Proizvod se ne može razvrstati kao instrumenti i aparati namijenjeni uporabi u medicini s tarifnim brojem 9018, budući da se aparat ne rabi prvenstveno u ordinaciji (vidjeti prvi stavak Napomene s objašnjenjem HS-a uz tarifni broj 9018).
               Aparat je sastavljeni proizvod koji se sastoji od dijelova razvrstanih u poglavlje 84. i poglavlje 90. U skladu s Općim pravilom 3.b razvrstava se prema onom sastavnom dijelu koji mu daje bitnu značajku.
               Na temelju njegovih objektivnih obilježja, to jest korištene tehnike mjerenja, smatra se da sastavni dio koji vrši mjerenje aparatu daje njegovu bitnu značajku.
               Aparat se stoga razvrstava kao ostali elektronički mjerni instrumenti s oznakom KN 9031 80 38.
            
         
               
                           3.
                        
                        
                           Električni aparat (takozvana vaga za analizu sastava tijela) dimenzija oko 120 × 87 × 52 cm, s podlogom za vaganje i stupićem na čijem se vrhu nalazi kontrolna ploča s indikatorskom pločom, koji se sastoji od sljedećih dijelova:
                           
                                       —
                                    
                                    
                                       za vaganje: ćelija za vaganje i strojna oprema za obradu i prikaz težine,
                                    
                                 
                                       —
                                    
                                    
                                       za mjerenje: dvije odvojive ručke s 2 elektrode, 4 elektrode na gornjoj površini vage, kontrolne tipke i strojna oprema za obradu i prikaz mjerenja.
                                    
                                 Aparat putem sustava na dodir elektroda koji pokriva 8 točaka u rukama i ispod stopala u višefrekvencijskom modusu šalje električne struje putem kojih se pomoću bioimpedancije može odrediti npr. unutarstanična tekućina, izvanstanična tekućina, proteinska masa, mineralna masa, masa tjelesne masti, ukupna voda u tijelu, bezmasna masa, indeks tjelesne mase (BMI) i koštana mišićna masa.
                           Aparat je opremljen sljedećim priključcima:
                           
                                       —
                                    
                                    
                                       RJ45,
                                    
                                 
                                       —
                                    
                                    
                                       USB,
                                    
                                 
                                       —
                                    
                                    
                                       RS232,
                                    
                                 
                                       —
                                    
                                    
                                       25-polni D-sub
                                    
                                 Aparat mogu koristiti zdravstveni djelatnici za dijagnosticiranje pretilosti ili drugi korisnici kako bi dobili informacije o stanju svog tijela, kako bi to stanje kontrolirali ili poboljšali, bavili se sportom ili bolje izgledali.
                           Aparat se može priključiti na uređaj za automatsku obradu podataka ili na pisač.
                        
                     
            
               9031 80 38
            
            
               Proizvod se razvrstava u skladu s Općim pravilima 1., 3.b i 6. za tumačenje kombinirane nomenklature i tekstom oznaka KN 9031, 9031 80 i 9031 80 38.
               Proizvod se ne može razvrstati kao instrumenti i aparati namijenjeni uporabi u medicini s tarifnim brojem 9018, budući da se aparat ne rabi prvenstveno u ordinaciji (vidjeti prvi stavak Napomena s objašnjenjem HS-a uz tarifni broj 9018).
               Aparat je sastavljeni proizvod koji se sastoji od dijelova razvrstanih u poglavlje 84. i poglavlje 90. U skladu s Općim pravilom 3.b razvrstava se prema onom sastavnom dijelu koji mu daje bitnu značajku.
               Na temelju njegovih objektivnih obilježja, to jest korištene tehnike mjerenja, smatra se da sastavni dio koji vrši mjerenje aparatu daje njegovu bitnu značajku.
               Aparat se stoga razvrstava kao ostali elektronički mjerni instrumenti s oznakom KN 9031 80 38.